section_heading: Odstupanja od romana
paragraph_text: Scenarij filma je sabio događaje i likove opisane u originalu. Pod lupom su prvenstveno Nataša, Pjer, i Andrej, njihovi složeni odnosi i sazrijevanja u pozadini povjesnih događaja oko Napoleonove invazije na Rusiju. U Moskvi, većina događaja se odigrava u rezidenciji Rostovih, a epizode na posjedima su uglavnom skraćene izuzev scene kada Nataša prvi put sretne Andreja. Scene iz Sankt Peterburga su do kraja izbačene. Od povjesnih osoba pojavljuju se Kutuzov i Napoleon ali manje bitke su izbačene, dok je bitka kod Brezine dodana. Unutarnji dijalozi su zadržani, osobito kod Nataše. Uporaba francuskog jezika je u filmu do kraja izbačena. Događaji opisani u epilogu nisu opisani u filmu, kao ni Tolstojevi diskursi o povijesti.